**National Trust for Scotland** (skotsk-gælisk: *Urras Nàiseanta na h-Alba*) er en skotsk organisasjon som arbeider for å bevare «steder av historisk interesse eller naturlig skjønnhet» (NTS), generelt kulturarven i Skottland. Den tilsvarer National Trust i de andre delen av Storbritannia. Det er den største medlemsorganisasjonen i Skottland og beskriver seg selv som «bevaringsorganisasjonen som beskytter og fremmer Skottlands naturlige og kulturelle arv for nåværende og fremtidige generasjoner å nyte». 
Medlemskap i organisasjonen gir fri adgang til alle eiendommer. Besøkende som er i Skottland på kortvarige besøk kan kjøpe såkalte *Discovery Tickets*, «oppdagelsebillett», som gir fri adgang i en avgrenset periode. NTS har en avtale med National Trust i resten av Storbritannia, slik at medlemmene også får gjensidig fri adgang til hverandres eiendommer.

Historie
--------

Craigievar Castle i Aberdeenshire, en av mange eiendommer i omsorgen til National Trust for Scotland.
NTS ble etablert som en stiftelse (*trust*) i 1934 og hadde (fra 2010) 450 ansatte, over 310 000 medlemmer og 1,5 millioner registrerte besøkende på sine eiendommer. Stiftelsens beskytter er kong Charles III; administrerende direktør er Philip Long, OBE, og styreleder er sir Mark Jones. Det er en registrert veldedighetsorganisasjon under skotsk lov.

Opprinnelig eide veldedigheten [*klargjør*] eiendommer i stedet for villmarksområder. Da NTS tok på seg forvaltningen av landlige eiendommer var det kontroverser angående spørsmål som plassering av besøkssentre: Imidlertid har NTS siden fjernet noen påtrengende fasiliteter, for eksempel det opprinnelige besøkssenteret ved Glen Coe i 2002, og førte stedene tilbake til dens opprinnelige naturtilstanden [*klargjør*].

I august 2010, en rapport kalt *Fit For Purpose* av den skotske politikeren George Reid, bestilt av NTS, siterte mangler som ble korrigert gjennom organisatoriske omstruktureringer som stort sett ble fullført ved slutten av regnskapsåret 2011/12. Stabiliseringen av økonomien til NTS tillot den å foreta sitt første oppkjøp på syv år da den kjøpte Alloa Tower i Clackmannanshire i 2015.

Finansiering
------------

For året som ble avsluttet 28. februar 2015, var den totale inntekten £47 millioner for NTS, ned fra £49 millioner i 2013–14. De største inntektskildene var medlemskapsabonnement (£12,5 millioner), kommersielle aktiviteter (£11,1 millioner) og investeringsinntekter (£7,6 millioner). Samme år var de totale utgiftene £49 millioner, hvorav størstedelen ble brukt på eiendomsdrift og bevaringsutgifter. Som en del av sin nåværende femårsstrategi jobber stiftelsen med å generere ytterligere inntekter og forbedre effektiviteten med driften med sikte på å eliminere driftsunderskuddet innen utgangen av regnskapsåret 2016/17.
Den eier omkring 760 km² fordelt på over 120 eiendommer. Disse omfatter festninger og slott, forhistoriske hustufter, historiske bygninger og steder, hager og naturområder. De fleste av eiendommene er åpne for publikum året rundt, men mange av bygningene er kun åpne for besøk mellom påske og oktober.

Mest besøkte områder
--------------------

I år 2014–15 ønsket NTS 2 480 000 besøkende velkommen til eiendommene sine, en økning på 93 000 fra forrige års totalt 2 387 000.[10] De 10 mest besøkte eiendommene er:

| # | Eiendom | Lokalisering | Besøkende |
| --- | --- | --- | --- |
| 1 | Museet for Robert Burns fødested | South Ayrshire | 236 000 |
| 2 | Glenfinnan-monumentet | Highland | 187 000 |
| 3 | Culzean-slottet og hageanlegget | South Ayrshire | 154 000 |
| 4 | Glen Coe | Highland | 133 000 |
| 5 | Culloden | Highland | 118 000 |
| 6 | Threave Gardens | Dumfries and Galloway | 57 000 |
| 7 | Inverewe Garden | Highland | 56 000 |
| 8 | Falkland Palace | Fife | 43 000 |
| 9 | Crathes Castle og hageanlegg | Aberdeenshire | 42 000 |
| 10 | Drum Castle | Aberdeenshire | 25 000 |

Billedgalleri
-------------

* Crookston Castle i Glasgow var den første eiendommen som ble anskaffet av NTS.Crookston Castle i Glasgow var den første eiendommen som ble anskaffet av NTS.
* Glen Coe, NTS’ første betydelige anskaffelse av naturområderGlen Coe, NTS’ første betydelige anskaffelse av naturområder
* Museet for Robert Burns fødested, det mest populære besøksstedetMuseet for Robert Burns fødested, det mest populære besøksstedet
* Culzean Castle i South Ayrshire er ett av den mest ikoniske stedene.Culzean Castle i South Ayrshire er ett av den mest ikoniske stedene.

Referanser
----------

1. ↑  .
2. ↑   «About the Trust», *National Trust for Scotland*. Arkivert fra originalen den 28. februar 2013
3. ↑  Hurd, Robert (1938): *Scotland Under Trust*, Adam & Charles Black, London
4. ↑   «National Trust for Scotland, Registered Charity no. SC007410», *Office of the Scottish Charity Regulator*.
5. ↑  «Glen Coe Visitor Centre», *Undiscovered Scotland*
6. ↑  A future for our past, *National Trust for Scotland*. Arkivert fra originalen den 11. januar 2011
7. ↑   Carrell, Severin (9. august 2010): «Scotland National Trust properties up for sale after review prompts reforms», *The Guardian*
8. ↑  Smith, Mark (25. april 2015): «What next for the National Trust for Scotland», *The Scottish Herald*.
9. 1 2  «The National Trust for Scotland: Annual Review for 2014–2015» Arkivert 4. mars 2016 hos Wayback Machine. (PDF). *The National Trust for Scotland*. Juni 2015.
10. ↑   Campsie, Alison (28. januar 2016): «In Pictures: Scotland's 10 most popular National Trust properties», *The Scotsman*

Litteratur
----------

* Bremner, Douglas (2001): *For the Benefit of the Nation*. McGraw-Hill Contemporary. ISBN 978-0-901625-69-4
* Greenoak, Francesca (2005): *The Gardens of the National Trust for Scotland*. Aurum Press Ltd. ISBN 1845130375

Se også
-------

* National Trust for Scotlands eiendommer
* National Trust, Storbritannia
* Cadw
* English Heritage
* Historic Scotland

Eksterne lenker
---------------

* National Trust for Scotland

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC **·** BBC Things
 |